বরিশাল টু-ডে ॥ জিলা স্কুলের ১০ম শ্রেনীর ছাত্র শামি রাফি ইনান হত্যাকারীদের গ্রেফতারপূর্বক দৃষ্টান্তমূলক শাস্তির দাবীতে প্রতীকি সড়ক অবরোধ, বিক্ষোভ মিছিল এবং মেট্রো পুলিশ কমিশনারের কাছে স্মারকলিপি দিয়েছে বিক্ষুব্ধ সহপাঠীরা। বুধবার দুপুরে জিলা স্কুল মোড় বেশ কিছুক্ষন অবস্থান নিয়ে অবরোধ করে তারা। এ সময় দুই প্রান্তে যানবাহনের দির্ঘ লাইন পড়ে যায়। পরে বিক্ষুব্ধ সহপাঠীরা একটি মিছিল নিয়ে গুরুত্বপূর্ন সড়ক প্রদক্ষিন শেষে পুলিশ কমিশনারের কাছে গিয়ে ইনান হত্যাকারীদের দৃষ্টান্তমূলক শাস্তির দাবীতে স্মারকলিপি দেয়। এসময় পুলিশ কমিশনার মোঃ শামসুদ্দিন এ বিষয়ে যথাযথ পদক্ষেপ নেবেন বলে তাদের আশ্বস্ত করেন।